cyanic-selkie/wikianc huggingface dataset:
Nikon
Nikon F-sarja
Nikon F:ää valmistettiin vuoteen 1974 asti kaikkiaan noin miljoona kappaletta. Seuraaja Nikon F2 esiteltiin vähäisin muutoksin 1971, mutta mallista tehtiin sittemmin useita erikoisversioita kuten titaanikuorinen ja mekaanisella dataperällä varustettu. Giorgetto Giugiaron muotoilema Nikon F3 (1980) sisälsi jo paljon elektronisia toimintoja niin, että ilman paristoja kameraa voi käyttää vain yhdellä kiinteällä suljinajalla. F3:n erikoisversiot muun muassa kokeilivat alkeellista automaattitarkennusta tai ylsivät 13 kuvan sekuntinopeuteen. Vuonna 1984 esitelty Nikon F4 painoi peräti 1,1 kilogrammaa ja oli ensimmäinen kunnon automaattitarkennuksella varustettu Nikon-runko. Vuonna 1996 tuli markkinoille Nikon F5, ja viimeiseksi F-sarjan filmikameraksi jäi vuosina 2004– valmistettu Nikon F6, sekin kolmen edeltäjänsä tavoin Giugiaron muotoilema ja vuonna 2019 yhä myynnissä ainoana uutena filmijärjestelmäkamerana maailmassa.
Plan Bee
Jouluna 2009 tiimi päätti kuitenkin laittaa kypärät hyllylle, koska osalla kuskeista oli motivaatiot siirtynyt muihin lajeihin. Sami Dinler ja Janne Uskal, jatkoivat kuitenkin stunttiuraa uudella stunt-tiimillä nimeltä Dusters.
Kidō senshi Gundam 00
Yleistä
Syyskuussa 2009 sarjan tarina saatettiin päätökseen Gekijōban Kidō senshi Gundam 00 – A Wakening of the Trailblazer -elokuvalla.
Ensimmäinen kausi
Pseudoaurinkoreaktorit käsiinsä saaneet supervaltiot muodostavat kansainvälisen armeijajoukon ja käynnistävät operaationsa Celestial Beingin hävittämiseksi. CB:n suunnitelma epäonnistuu, mutta Setsuna ja kumppanit lähtevät ratkaisutaisteluun uskoen sen olevan lopulta tie rauhaan, vaikka he menettävätkin ystäviään yksi toisensa jälkeen. Taistelun lopputuloksena Alejandro saa surmansa, mutta CB kärsii myös vakavia tappioita, ja sen jäsenet ajautuvat erilleen toisistaan.
Lähetyskanavat
Viikko ennen sarjan alkua, 29.9.2007 lähetettiin 17.30–18.00 saran alkua juhlistava erikoislähetys ”Kidō senshi Gundam 00 hirōen” (viikkoa myöhemmin SBS- ja RCC-kanavilla). Sarjan ensimmäisen jakson lähetystä edeltävänä yönä 6.10.2007 0.25–1.20 nähtiin vain MBS:llä ”Kidō senshi Gundam 00 hirōen: kanzenban”, jossa oli ensimmäisessä erikoisohjelmassa näyttämättä jääneitä haastatteluja.
Special Edition
Special Editionit ovat pääasiassa tv-sarjan materiaalista koostettuja kokoelmaelokuvia, joiden animaatioon ja ääniraitaan on kuitenkin tehty joitakin muutoksia.
Nöjesguiden
Nöjesguiden Suomessa 2003-2005
Nöjesguidenin sisarlehtiä on ilmestynyt Kööpenhaminassa, Oslossa ja Helsingissä. Kööpenhaminassa ilmestynyt lehti Nat & Dag lopetettiin vuonna 2005. Norjalainen painos ilmestyy edelleen ja on nimeltään Natt & Dag. Suomenkielisen, vuodesta 2003 ilmestyneen Nöjesguidenin osti vuonna 2005 Sanomat-konserni ja muutti nimen muotoon ”V”. Nöjesguiden oli menestynyt Suomessa kohtalaisesti Christian Moustgaardin luotsaamana ja Antti Isokankaan päätoimittamana. Sanomilla oli aluksi suunnitelmia laajentaa lehden levikkiä maakuntiin. . Uusi V-konsepti osoittautui kuitenkin flopiksi eivätkä suunnitelmat toteutuneet, suuri osa henkilöstöstä irtisanoutui ja V-lehti lopetettiin keväällä 2007.
Emmanuel Emenike
Seurajoukkueura
28. heinäkuuta 2011 Emenike siirtyi turkkilaisesta Fenerbahçesta venäläisseura Spartak Moskovaan 10 miljoonan euron siirtokorvauksella. Emenike ei ehtinyt pelata otteluakaan Fenerbahçessa, kun joukkue oli pakotettu luopumaan hänestä sopupeliskandaalien vuoksi.
Facelift (tuote)
Facelift (suom. ”kasvojenkohotus”) on teollisuuden tuotteelle tehtävä kosmeettinen parannus, ehostus. Autoteollisuudessa faceliftillä pyritään automallin kilpailukyvyn ja kiinnostavuuden ylläpitoon pienemmillä kustannuksilla suhteessa uuteen autosukupolveen. Tällöin esimerkiksi voidaan uusia ajovalot ja etupuskuri, mutta parannuksia, ainakaan kovin suuria, ei välttämättä tehdä perusrakenteiden osalta.
Äänimaisema
Äänimaisema on kanadalaisen säveltäjä ja kirjailija R. Murray Schaferin 1960-luvulla lanseeraama käsite. Äänimaisema on melun, musiikin, luonnon äänten, ihmisen tai teknologian äänten kokonaisuus, jossa kulloinkin olemme. Termi voi viitata reaalisiin ympäristöihin tai abstrakteihin konstruktioihin kuten sävellyksiin silloin, kun niitä tarkastellaan ympäristöinä.
Äänimaisematutkimus
Äänimaisematutkimus on melko uusi musiikintutkimuksen osa-alue, ja se on monitieteinen tutkimusala, jolloin aihetta lähestytään useasta näkökulmasta. Akustikot tutkivat äänen käyttäytymistä erilaisissa tiloissa, arkkitehdit suunnittelevat akustisesti toimivia rakennuksia, psykologit selvittelevät äänten vaikutuksia ihmiseen, ja kuulontutkijat kuulon ja korvan ominaisuuksia. Muusikot, säveltäjät ja media-alan ammattilaiset yrittävät luoda uudenlaisia äänellisiä elämyksiä. Äänimaisematutkimuksen tavoitteena on siis selvittää, miten äänimaisemat eroavat toisistaan ajassa ja paikassa sekä tutkia, miten äänet vaikuttavat käyttäytymiseemme.
Ségué Iré
Maantiede
Maisemaa leimaavat kalliorinteet ja laaksot. Kuivuudesta ja ihmisen toiminnasta kärsinyt kasvillisuus koostuu heinäkasveista ja piikkipensaista. Pysyviä vesistöjä ei ole. Seutu kuuluu Sahelin vyöhykkeeseen.
Ykköspesis-kausi 2009
Runkosarjan 8. sijoittuneet joukkueet putoavat suoraan maakuntasarjaan kaudelle 2010.
Miehet
Ulvilan Pesä-Veikot ja Jyväskylän Kiri nousivat Superpesikseen kaudelle 2010.
Ségué Iré
Liikenne, elinkeinot ja palvelut
Kunnan liikenneyhteydet ovat heikot varsinkin sadeaikaan. Liikennevälineitä ovat polkupyörät, hevoskärryt, moottoripyörät ja kuorma-autot.
Bernard Freyberg
Viktorian risti
13. marraskuuta 1916 Beaucourt sur Ancressa Ranskassa vihollisrintaman juoksuhautajärjestelmän lävitse tehdyn hyökkäyksen jälkeen everstiluutnantti Freyberg komentama pataljoona oli joutunut hajalle, mutta kerättyään ja järjestettyään omia ja muista yksiköistä olevia sotilaita, hän johti heidät onnistuneeseen hyökkäykseen toista tavoitetta vastaan. Vaikka hän haavoittui kahdesti, niin hän pysyi komentamassa ja piti vallatun alueen hallussa koko päivän ja sitä seuranneen yön. Saatuan vahvistuksia aamulla hän hyökkäsi ja valtasi joukkoineen vahvasti linnoitetun kylän ottaen 500 sotavankia. Hän haavoittui kahdesti lisää, joista toinen kerta oli vakava, mutta hän ei suostunut jättämään komentoa ennen kuin oli antanut ohjeet joukoilleen.
Rogues Gallery
Pizzeriamurhat
Lahden käräjäoikeus tuomitsi Eikka Lehtosaaren ja Sami Koivulan 11. huhtikuuta 2001 kolmesta murhasta sekä yhden murhan yrityksestä elinkautiseen vankeuteen. Kolmannelle ampujalle Pertti Hämäläiselle tuomittiin kymmenen vuotta ehdotonta vankeutta ampuma-aserikoksesta, murhayrityksestä sekä vaaran aiheuttamisesta siksi, ettei hänen aseensa toiminut eikä hän voinut ampua. Esa Lampinen tuomittiin viideksi vuodeksi vankeuteen autonkuljettamisesta avunantona kolmeen murhaan. Ampujat hakivat oikeuden ruokatauon aikana aseet ja menivät pizzeriaan, missä oli Bandidosin ja Rhinosin jäseniä ruokailemassa. Pertti Hämäläisen haulikko lakkasi toimimasta ensimmäisen uhrin käteen osuneen laukauksen jälkeen. Koivula ampui kuudesti ja Lehtosaari kahdeksan kertaa. Pizzeriassa oli 23 henkeä, joista loukkaantuneita oli viisi, joista kaksi oli täysin sivullisia. Yksi ammutuista selvisi luotiliiviensä ansiosta. Kouvolan hovioikeus säilytti ampujien tuomiot elinkautisina.
Digimon World 4
Digimon World 4 (, Dejimon Wārudo X) on BEC:n kehittämä ja Bandain vuonna 2005 julkaisema Digital Monster X-Evolution -elokuvaan pohjautuva toimintaroolipeli. Peli on julkaistu GameCubelle, PlayStation 2:lle ja Xboxille. Japanissa julkaisu tapahtui tammikuussa 2005. Pohjois-Amerikassa peli julkaistiin saman vuoden kesäkuussa ja Euroopassa syyskuussa. Peli on Digimon Rumble Arena 2:n ohella viimeinen Euroopassa julkaistu Digimon-peli ennen Digimon All-Star Rumble -pelin julkistamista.
Rogues Gallery
Ruotsalaismiehen pahoinpitely autolautalla
Helsingin hovioikeus kovensi elokuussa 2005 Helsingin käräjäoikeuden puolentoista vuoden ehdottomia vankeustuomioita Jarna Petteri Rossille ja Ville Petteri Kivelälle helmikuussa 2004 Silja Symphonyllä tehdystä törkeästä pahoinpitelystä. Kivelä tunnusti pahoinpidelleensä hytissään ruotsalaismiestä ja Rossi tuomittiin teknisen näytön perusteella veritahrojen ja hyttiin liittyvän kulunvalvonnan perusteella.
Kahden henkilön pahoinpitely Lahdessa
34-vuotias Rogues Galleryn jäsen tuomittiin Lahden käräjäoikeudessa 25. huhtikuuta 2006 kahdeksaksi kuukaudeksi vankeuteen huhtikuussa 2005 tehdystä pahoinpitelystä. Syytetty oli käynyt kahden veljeksen kimppuun ja löi nyrkillä toista. Lisäksi hän potki maassa maanneita päähän.
Thank You for Smoking
Juoni
Nick Naylor (Aaron Eckhart) on tupakkalobbari, joka puhuu tupakkateollisuuden puolesta. Hän on Tupakka-akatemian (Academy of Tobacco Studies) varapresidentti ja puheenjohtaja. Tupakka-akatemia tutkii tupakoinnin ja eri sairauksien välisiä yhteyksiä, mutta he eivät tietenkään löydä niistä yhteyksiä, sillä akatemian on perustanut suuret tupakkayhtiöt. Nickin tehtävänä on lobbauksen lisäksi tiedottaa akatemian tutkimuksista ja puolustaa tupakoitsijoiden oikeuksia. Joka viikko Nick tapaa lobbariystävänsä Polly Baileyn (Maria Bello) ja Bobby Jay Blissin (David Koechner), Polly puolustaa alkoholia ja Bobby aseteollisuutta.
Gourma (alue)
thumb|250px|Gourman fulbepaimentolaisia Gaon eteläpuolella. Gourma on tasankomainen luonnonalue Malissa, Burkina Fasossa ja Nigerissä. Se käsittää Nigerjoen mutkan eteläpuolisen alueen ulottuen etelässä Burkina-Fason pohjoisosaan ja Nigeriin. Gaon eteläpuolella Gourma ylittää Nigerjoen jatkuen Dallol Bosson muinaiseen jokilaaksoon saakka. Lännessä sen rajana ovat Nigerjoen tulva-alue sekä Hombori- ja Gandamiavuoret.
Rinnakkaisvaluutta
Vaihdettavuus muihin valuuttoihin
Osa rinnakkaisvaluutoista on vaihdettavissa kansallisiin valuuttoihin jollain kurssilla kuten Bristolin punta, jota voi ostaa samanarvoisella Englannin punnalla mutta ei myydä, kun taas osa kieltäytyy määrittämästä minkäänlaista kurssia, esimerkiksi suurin osa aikapankeista. Bitcoinin arvo oli 4. tammikuuta 2015 noin 220 euroa.
Kryptovaluutat
Myös kryptovaluutat, kuten Bitcoin, Litecoin, Dogecoin, FairCoin, PermaCredits, Freecoin ja muut vastaavat, ovat erilaisiin salausmenetelmiin perustuvia, hajautettuja, yleensä anonyymejä rinnakkaisvaluuttoja hyvin erilaisine ominaisuuksineen, käyttäjineen ja jakelu-, tuotanto- ja verotusjärjestelmineen.
Ranskan tasavallan presidentti
Espanjan Urgellin piispa ja Ranskan tasavallan presidentti toimivat muodollisesti yhdessä Andorran ruhtinaskumppanina.
Pianokonsertto nro 4 (Prokofjev)
Sergei Prokofjev sävelsi neljännen pianokonserttonsa B-duuri op. 53 vasemmalle kädelle vuonna 1931. Pianisti Paul Wittgenstein, jota varten teos sävellettiin, oli menettänyt oikean kätensä ensimmäisessä maailmansodassa. Wittgenstein ei kuitenkaan kelpuuttanut konserttoa, vaan se jäi esittämättä säveltäjän elinaikana. Teos kantaesitettiin Länsi-Berliinissä 5. syyskuuta 1956, jolloin pianistina oli Siegfried Rapp.
M/S Antares
Tekniset tiedot
Aluksen jääluokitus on 1A Super eli se pystyy useimmissa jääolosuhteissa kulkemaan yksin. Tähän luokkaan kuuluvilta aluksilta edellytetään suurta konetehoa ja vahvaa runkoa.
1986–2002
Onnettomuusmatkallaan Antares oli ilman luotsia matkalla Raumalle lastaamaan paperitavaraa. Lastina onnettomuushetkellä oli sata tonnia kappaletavaraa. Aluksella oli 50 tonnia kevyttä polttoöljyä sekä 36 tonnia raskasta polttoöljyä.
Helmikuussa 1991 Antareksen päällikkö antoi Turussa meriselityksen, jonka mukaan sammunut reunamerkki ja äkillinen lumikuuro olivat olleet syinä karilleajoon. Päällikön mukaan hän ja miehistö eivät näiden syiden perusteella olleet vastuussa karilleajosta. Päälliköllä oli linjaluotsin kirja Rauman väylää varten.
Pianokonsertto nro 5 (Prokofjev)
Sergei Prokofjev sävelsi viidennen pianokonserttonsa G-duurissa (op. 55) vuonna 1932. Teos esitettiin ensi kertaa Berliinissä 31. lokakuuta 1932. Pianistina toimi säveltäjä itse, ja orkesterina soittivat Wilhelm Furtwänglerin johtamat Berliinin filharmonikot.
King Crimson
1970-luku
King Crimsonin musiikki muistutti tuona ajanjaksona läheisesti heavy metalia, joka kehittyi pääasiassa Yhdysvalloissa ja Britanniassa. Tästä osoituksena olivat Frippin aggressiivinen ja kovaääninen kitarointi, Brufordin voimakas rumputyöskentely yhdistettynä Wettonin usein raskaaseen säröllä varustettuun bassonsoittoon.
1990-luku
Syksyllä 1993 Sylvian ja Fripp lähtivät kiertueelle promotoimaan The First Day -levyään. Vaikka Marottalla oli samoihin aikoihin muita sessiorumpalin tehtäviä, hänen oletettiin olevan mukana King Crimsonin uuden kokoonpanon riveissä tammikuussa 1994. Hänen nimensä oli jopa kirjoitettu elokuussa 1993 painettuun Sylvian-Fripp -kiertueen viralliseen oppaaseen. Marottaa paikkaamaan valittiin Mr. Mister -yhtyeen entinen rumpali Pat Mastelotto, joka sai paikan, vaikka ehdokkaiden joukossa oli King Crimsonin alkuperäinen rumpali Michael Giles. Tämän jälkeen Sylvian-Fripp- kokoonpano lähti kiertueelle loppuvuoden ajaksi. Näihin aikoihin Marotta kuitenkin ilmoitti Tony Levinille, ettei hän ollutkaan halukas liittymään uuteen King Crimsoniin, koska hän oli saanut hyviä sessiomuusikon tarjouksia sekä tuotantotehtäviä. Levin ja Belew suostuttelivat Frippiä pyytämään Brufordia mukaan, mutta Fripp ja Gunn olivat jo päättäneet valita lahjakkaan Mastelotton. Loppujen lopuksi molemmat rumpalit liittyivät yhtyeen riveihin.
Fripp kertoi, että hän sai alustavan idean "tupla-trion" muodostamisesta syksyllä 1992, mutta arviot siitä, milloin siihen johtavat tapahtumat lähtivät varsinaisesti liikkeelle, eivät ole tarkkoja. King Crimsonin tupla-trion muodostaminen ei ollut tarkoin harkittu siirto, vaan pikemminkin kompromissi. Bruford otettiin mukaan kahden vanhemman jäsenen toiveesta. Lisäksi Brufordin läsnäolon toivottiin herättävän yleisön mielenkiinnon King Crimsonia kohtaan. Monien fanien mielestä yhtye ei voinut olla King Crimson ilman Brufordia. Kun Marottan liittymisestä ensimmäisen kerran ilmoitettiin julkisesti, asiaan suhtauduttiin nyreästi. Mastelotto olisi todennäköisesti kohdannut samanlaisen vastaanoton, ellei Brufordia olisi päätetty ottaa mukaan entisen yhtyeensä riveihin. 1980-luvulla lehdistössä nähtiin usein Frippin ja Brufordin haastatteluissa tiukkasävyistä ajatustenvaihtoa. Vaikka Bruford ja Fripp eivät tulleet hyvin toimeen keskenään, otettiin Bruford silti mukaan viime hetkellä kompromissina.
Velkuanmaa
Liikenne
Velkuanmaalle ei ole kiinteää tieyhteyttä, vaan saaren kulkee lossi Palvan saaresta, josta edelleen toinen lossi Livonsaareen. Saareen jatkuu pienen matkaa lossirannasta Palvasta tuleva yhdystie 12246. Saaren läpi kulkevan tien nimi on sen eri osissa Velkuanmaantie, Kaupungintie ja Martinmaantie. Velkuanmaan lauttavälin pituus on 940 metriä ja väliä liikennöi lautta numero 171, jonka kantavuus on 44 tonnia ja se kykenee kuljettamaan kerrallaan noin kymmenen henkilöautoa. Lossi kulkee jokaisena päivänä ympäri vuorokauden, mutta yöllä se pitää tilata erikseen. Vuonna 2003 Lounais-Suomen saariston 17 lossivälistä ainoastaan välejä Teersalo–Palva ja Palva–Velkuanmaa ei ole suunniteltu korvattavaksi kiinteällä tieyhteydellä.
Hjalmar Lagerborg
pienoiskuva|Hjalmar Lagerborg (1887) Carl Hjalmar Lagerborg (11. lokakuuta 1842 Oulu – 29. tammikuuta 1910 Helsinki) oli suomalainen insinööri, joka toimi Suomen pääpostijohtajana vuosina 1887–1903. Hän edisti Suomen postilaitoksen kehitystä.
Pesäpallon miesten Mestaruussarjan kausi 1966
Uusinta mestaruudesta
Kouvolan joukkue: Ilkka Kauppinen, Anssi Vesala, Timo Raussi, Antero Vatto, Pekka Taulasalo, Pertti Lonka, Matti Lautala, Hannu Utriainen, Hannu Kiuru, Esko Halonen, Mikko Pöyhönen, Jorma Juutilainen.
Rolf E. A. Nordström
Populaarikulttuurissa
Keväällä 2009 Nordstöm esiintyi MTV3:n Tanssii tähtien kanssa -ohjelmassa.
Artikkelit
Nordström on julkaissut satoja plastiikkakirurgian alan artikkeleja.
Gregory Peck
Ura
Peck opiskeli Kalifornian yliopiston collegessa Berkeleyssä mutta päätti ryhtyä näyttelijäksi lääkäriopintojen sijaan. Hän otti vuonna 1939 kutsumanimekseen toisen etunimensä Gregory ja muutti New Yorkiin. Siellä hän esitti aluksi pieniä rooleja ja teki ensiesiintymisensä Broadwaylla näytelmässä The Morning Star vuonna 1942.
Haijainen
Haijaisten 200-vuotiaan rakennus- ja kulttuurihistoriallisesti suojellun Alitalon ympäristö on seudullisesti arvokas rakennetun ympäristön kokonaisuus. Alitalon vierestä on löydetty myöhäisrautakautinen keihäänkärki.
Durinin heimo
Durinin heimon vaiheita
Durin heräsi ensimmäisenä kääpiöiden seitsemästä isästä; erään kirjoituksen mukaan tämä tapahtui Gundabadin vuorella.[1] Herättyään hän vaelsi Azanulbizariin ja asettui asumaan Kheled-zâramin yläpuolella oleviin kaivoksiin, jotka saivat nimen Khazad-dûm, Kääpiökaivanto – haltioiden puheenparressa Moria.
Durin eli niin kauan että häntä alettiin nimittää Durin Kuolemattomaksi, mutta lopulta hänkin kuoli. Hänen jälkeläisensä asuivat Khazad-dûmissa läpi koko ensimmäisen ajan, ja kaupunki säilyi jopa Mustien vuosien yli, kunnes lopulta kääpiöt mithriliä kaivaessaan herättivät Morgothin balrogin, joka teki lopun Khazad-dûmin kääpiövaltakunnasta vuonna 1981 ka.
Kun Thrór oli epätoivoisena koettanut palata Khazad-dûmiin yksin ja vailla aseita, kaivoksia hallussaan pitävä örkkipäällikkö Azog surmasi hänet. Thrórin sukulaiset nostattivat kaikki kääpiöt, ei vain Durinin heimoa, sotaan örkkejä vastaan. Vuonna 2793 ka. alkanut kääpiöiden ja örkkien sota päättyi Azanulbizarin taisteluun vuonna 2799 ka. Örkit tuhottiin, mutta Khazad-dûmia ei vallattu takaisin.
Kärsänirkko
Koko ja ulkonäkö
Kärsänirkko esiintyy Pohjoismaissa kahtena hieman erinäköisenä alalajina, joiden levinneisyysalueetkin ovat erilaiset.
Grand Marnier
Grand Marnier [] on triple sec -tyyppinen pomeranssista ja konjakista (tai Cordon Jaune -lajikkeen tapauksessa kirkkaasta alkoholista) valmistettu likööri, jonka alkoholipitoisuus on 40 tilavuusprosenttia. Liköörin loi Louis-Alexandre Marnier-Lapostolle vuonna 1880 Neauphle-le-Châteaun kylässä Ranskassa.
Bandiagaran–Homborin ylänkö
Ylänkö sijaitsee Nigerin sivujoen Yamén valuma-alueella. Lisääntyneen kuivuuden seurauksena se kuuluu nykyään lähes kokonaan Sahelin vyöhykkeeseen. Pohjavesivarat ovat vähäiset ja vaikeasti hyödynnettävissä. Pinta-alasta puolet on aroa. Savannin osuus on laskenut noin neljännekseen, ja alueen maatalouskäyttö ja eroosio ovat lisääntyneet voimakkaasti.
Alueella viljellään etupäässä hirssiä, durraa ja vihanneksia. Lisäksi harjoitetaan laiduntamiseen perustuvaa karjanhoitoa. Suurimmat väestöryhmät ovat dogonit ja fulbet.
Antonio Tomás
Antonio Tomás González (s. 19. tammikuuta 1985 Torrelavega, Espanja) on espanjalainen jalkapalloilija. Hän edustaa bulgarialaista TsSKA Sofiaa ja on pelipaikaltaan keskikenttäpelaaja.
Ura
Vuonna 2006 hän siirtyi Deportivo La Coruñaan, mutta palasi lainasopimuksella takaisin Racingiin kaudeksi 2006–2007. Seuraavaksi kaudeksi hän palasi takaisin Deportivoon ja pelasi 12 ottelua kauden aikana.
Kaitagin piiri
Kaitagin piiri sijaitsee Dagestanin kaakkoisosassa vuoriston reuna-alueella. Se rajoittuu pohjoisessa Sergokalan ja Kajakentin, idässä Derbentin, etelässä Tabasaranin ja Agulin sekä lännessä Dahadajevin piireihin. Seudulla on runsaasti metsiä. Hyötykaivannaisiin kuuluu kalkkikivi, savi ja rakennuskivi.
Sonic the Hedgehog 3
Kehitystyö
Kun Sonic the Hedgehog 3-peliä ryhdyttiin kehittämään, pelin ajateltiin aluksi suunnitella ylhäältä katsottua, isometrista peliä, jota ideana myöhemmin käytettiin pelissä Sonic 3D Flickies' Island. Idea hyllytettiin, koska pelattavuutta ei haluttu erkanevan liian kauas sen alkuperäisestä muodostaan, mitä edelliset pelit käyttivät. Peliin suunniteltiin uusi hahmo kuten Sonic 2 pelin Tailsin kohdalla tehtiin. Takashi "Thomas" Yudan Knuckles the Echidna hahmo valittiin ja alun perin haluttiin olevan vihreäturkkinen, joka myöhemmin vaihdettiin punaiseksi.
Tykinruoka
Tykinruoka on nimitys sotilasjoukoille, joita käytetään taisteluissa uhrattavina.
Väinö Karvinen (opettaja)
Karvisen vanhemmat olivat maanviljelijä Aleksanteri Karvinen ja Katri Loviisa Rautiainen. Hän pääsi ylioppilaaksi Viipurin lyseosta 1904 ja valmistui filosofian maisteriksi Helsingin yliopistosta vuonna 1907. Karvinen asui vuodesta 1908 lähtien Kuopiossa ja toimi kauppaoppilaitoksen äidinkielen lehtorina ja teollisuuskoulun opettajana. Karvinen harrasti kotiseututyötä ja hän kirjoitti Kuopion kulttuurihistoriasta artikkeleita lehtiin ja vuosikirjoihin. Karvinen piti myös radioesitelmiä ja hän oli suosittu juhlapuhuja. Toukokuussa 1939 Karvinen johti sanoittamansa Kallan ranta-kantaatin esitystä Pohjois-Savon Maakuntaliiton maakuntajuhlassa joka pidettiin Kuopion Väinölänniemen kentällä.
Otto Beisheim
Toisessa maailmansodassa Beisheim taisteli 1. SS-divisioona Leibstandarte SS Adolf Hitlerissä. Sotilasarvoltaan hän oli SS-Sturmmann (vastaa maavoimien korpraalia) Leibstandarten tykistörykmentissä.
Sounds of Love
Sounds of Love on Bobby Vintonin kahdeskymmenesensimmäinen studioalbumi, joka julkaistiin 1970. Tämä albumi on instrumentaalialbumi, jossa Vinton soittaa saksofonia.
Hypatia Aleksandrialainen
Kuolema
Hypatian kuoleman tuomitsivat niin pakanat, juutalaiset kuin kristitytkin. Rooman valtakunnan järjestämän tutkinnan jälkeen Kyrilloksen henkivartijoiden määrää vähennettiin ja patriarkkaa kiellettiin enää osallistumasta maallisiin asioihin.
Jälkimaine
Uudella ajalla Hypatiasta on kasvanut legenda: humanismin, tieteiden ja feminismin varhainen esitaistelija. Muun muassa Voltaire ja Edward Gibbon ovat historioissaan nostaneet häntä esiin.
Hypatia on päässyt myös kaunokirjallisuuteen. Suomeksikin on julkaistu Charles Kingsleyn Hypatia eli uusia vihollisia vanhassa hahmossa (WSOY 1908).
Aiheesta muualla
Biografista kirjallisuutta
Kuningatar Elisabetin saaret
Kuningatar Elisabetin saaret on pohjoisessa Kanadassa Nunavutin ja Luoteisterritorioiden alueella sijaitseva saariryhmä. Se on pohjoisin osa suuremmassa Kanadan arktisten saarien saariryhmässä. Saariryhmä tunnettiin aikaisemmin myös nimillä Parry Islands ja Parry Archipelago. Saarten yhteinen pinta-ala on noin 418 961 km².
Det islamske forbundet i Norge
Det islamske forbundet i Norge (DIF, Al-Rabita al-Islamiyya fi al-Norwij) on Norjassa toimiva islamilainen järjestö, joka on perustettu vuonna 1987. Se ylläpitää Rabita-moskeijaa Oslossa. Järjestön puheenjohtaja on Basim Ghozlan.
Seututie 273
Tie toimii hirvieläinten leviämis- ja liikkumisesteenä, koska tien molemmilla puolilla on laajat metsäalueet sekä Karviassa Karvianjärvi. Kesäkuussa 2006 Karvian yrittäjät ry jätti Karvian kunnanhallitukselle kuntalaisaloitteen tien muuttamiseksi kantatieksi. Muuttaminen ei ollut Tiehallinnon mukaan mahdollista.
Matti Aaltonen (arkkitehti)
Elämä ja ura
Matti Aaltosen vanhemmat olivat akateemikko Wäinö Aaltonen ja laulaja Aino A. Pietiläinen. Matti oli heidän esikoisensa. Matti Aaltonen valmistui ylioppilaaksi vuonna 1939 Kallion yhteiskoulusta. Hän opiskeli arkkitehdiksi Teknillisessä korkeakoulussa ja valmistui vuonna 1952. Matti Aaltonen avioitui vuonna 1945 Irma Väisäsen kanssa. Pariskunta perusti oman arkkitehtitoimiston, joka toimi vuosina 1954–1972. Vuodesta 1972 Matti Aaltosella oli uusi arkkitehtitoimisto yhdessä toisen vaimonsa, arkkitehti Terttu Tenhusen kanssa. Ero Irma Aaltosesta astui virallisesti voimaan 1973. Matti Aaltonen toimi lyhyitä kausia Teknillisen korkeakoulun opettajana sekä vuodesta 1962 Oulun yliopiston arkkitehtiosaston vt. professorina ja vuodesta 1965 kuolemaansa asti varsinaisena professorina. Hän toimi myös yliopiston asemakaavaopin laitoksen esimiehenä. Hän kuului Oulun kaupunkisuunnittelutoimikuntaan ja oli Oulun seutukaavatoimikunnan puheenjohtajana 1972–1975.
Julius Körner
Julius Körner (22. huhtikuuta 1870 – 19. marraskuuta 1954) oli saksalainen soutaja. Hän kilpaili Hampurin RC Favorite-Hammonialle. Hän osallistui vuoden 1900 kesäolympialaisiin Pariisissa ja sai pronssia perämiehellisessä nelikossa.
Koripallon suomalais-ruotsalainen liiga
Koripallon suomalais-ruotsalainen liiga oli vuosina 1998–2001 järjestetty suomalaisten ja ruotsalaisten pääsarjajoukkueiden koripallosarja.
Skip-Bo
Pelin päämäärä
Saada ensimmäisenä pelaajana pelatuksi kaikki kortit pois omasta pöytäpinosta.
Muunnelmia
Peliä voi pelata kahdella tavallisellakin korttipakalla siten, että kuninkaat ja jokerit toimivat Skip-Bo -kortteina. Toisen sääntövariantin mukaan peliä pelataan kolmella normaalilla korttipakalla ja Skip-Bo -kortteina toimivat vain jokerit. Tällöin numerosarjat jatkuvat yhdestä kolmeentoista asti. Tämä versio on vähäisen Skip-Bo -korttimäärän johdosta vaikeampi.
Karavaaniseralji
Sanan alkuperä
Persiankielinen sana kārvānsarā on yhdyssana, joka sisältää sanan kārvān (karavaani) ja sara (palatsi, tai rakennus, jossa on suljettu sisäpiha). Sanan lopussa on useissa eri kielisissä versioissa turkinkielinen jälkiliite -yi. Tässä yhteydessä karavaani tarkoittaa pitkällä matkalla olevaa kulkuetta, joka koostuu kauppiaista, pyhiinvaeltajista ja muista matkaajista.
Glenn Cunningham (yleisurheilija)
Cunningham lopetti juoksu-uransa vuoden 1940 jälkeen. Hän oli valmistunut maisteriksi Iowan yliopistosta ja tohtoriksi New Yorkin yliopistosta. Juoksu-uransa jälkeen hän työskenteli iowalaisen Cornell Collegen liikunnallisen koulutuksen johtajana. Hän avasi myöhemmin vaimonsa kanssa nuorten leirin Kansasiin. He auttoivat tilallaan kasvattamaan noin 10 000 heikossa asemassa ollutta lasta.
László Lajtha
Lajtha syntyi Budapestissa. Hän opiskeli kotikaupunkinsa lisäksi Leipzigissa, Genevessä ja Pariisissa, joista viimeksi mainitussa Vincent d’Indyn johdolla. Ensimmäisen maailmansodan jälkeen hän opetti Budapestin konservatoriossa ja kansallisessa akatemiassa. Lajtha tutki Béla Bartókin ja Zoltán Kodályn tavoin unkarilaisia kansanlauluja.
William Walton
Waltonin ensimmäinen sinfonia sai kantaesityksensä marraskuussa 1935. Muuhun tuotantoon kuuluu mm. ooppera Troilus and Cressida (1954), toinen sinfonia (1960), viulukonsertto (1939) sekä kuoroteos Belshazzar's Feast (1931).
Kheer
Jälkiruoka tunnetaan etenkin Etelä-Intiassa nimellä payasam, ja se voidaan tehdä maidon lisäksi myös kookosmaidosta.
Hilja Aaltonen (kirjailija)
Hilja Aaltosen äiti oli ryijymestari Sanna Aaltonen ja veli kuvanveistäjä Pauli Aaltonen.
Flada
Jatkuvan maankohoamisen ja vedenpinnan vaihteluiden takia fladojen eliöstö ovat jatkuvassa muutostilassa. Kasvillisuus ja muut ominaisuudet vaihtuvat usein vyöhykkeittäin suuosaa kohti. Sellaisissa fladoissa, jonne ei pääse maa-alueilta ravinteita, kasvillisuus ja eläimistö ovat hyvin rikasta. Näissä fladoissa putkilokasvi- ja näkinpartaisleväyhdyskunnat ovat monimuotoisimmillaan. Fladoissa kasvaa monia uhanalaisia näkinpartaisleviä. Runsaslukuinen uposvesikasvillisuus sitoo tehokkaasti ravinteita, estää pohjan sedimenttejä sekoittumasta, ja pehmeästä pohjasta huolimatta vesi on kirkasta.
Flada alkaa sieltä, missä tunnistettavissa olevat pohjamuodostumat tai salmet rajoittavat veden vaihtumista. Kun allas tai sen laskuaukko on 1,4 m merenpinnan yläpuolella, flada päättyy. thumb|left|150px|Näkinpartaislevää kasvaa puhtaissa fladoissa. Hyvälaatuisen fladan tunnusmerkkeinä voidaan pitää hyvin kehittynyttä pohjakasvillisuutta, kutevien rannikkokalojen esiintymistä ja vaikuttumatonta valuma-aluetta. Fladat ovatkin usein tärkeitä kalojen kutu- ja poikasalueita.
Fladat ovat äärimmäisen suojaisia, joten niiden eliöstö on erityisen herkkä veden ja pohjasedimenttien sekoittamiselle. Moottoriveneiden potkurivirrat ja aallot ovat fladojen ekosysteemille tuhoisia.
Suomen vuoden 1961 vesilain 1 luvun 15 a §:n 1 momentissa kielletään toimenpiteet, jotka vaarantavat enintään kymmenen hehtaarin suuruisen fladan tai kluuvijärven säilymisen luonnontilaisena.
Anushka Sharma
Elokuvadebyytti ja läpimurto (2008–2010)
Sharma aloitti uransa mallina, eikä hänellä silloin ollut vahvaa pyrkimystä elokuviin. Hänen ensimmäinen elokuvaroolinsa oli Shah Rukh Khanin vastanäyttelijänä Aditya Chopran romanttisessa komediassa Rab Ne Bana Di Jodi, joka sai ensi-iltansa 12. joulukuuta 2008. Elokuva sai positiivisia arvosteluja ja menestyi erittäin hyvin myös kaupallisesti. Sharma sai parhaan naispääosan Filmfare Awards -ehdokkuuden.
Sharma saattoi loppuun kolmen elokuvan sopimuksensa Yash Raj Filmsin kanssa Maneesh Sharman ohjaamalla romanttisella komedialla Band Baaja Baaraat, joka ilmestyi 10. joulukuuta 2010. Hänen vastanäyttelijänsä oli uusi tulokas Ranveer Singh. Sharma näytteli Delhissä asuvaa punjabityttöä, joka perustaa hääsuunnitteluyrityksen ja rakastuu liikekumppaniinsa. Hän piti roolinsa vaikeimpana osuutena delhiläisen punjabiaksentin opettelemista. Band Baaja Baaraat oli kohtuullinen menestys, ja monet kriitikot pitivät Sharman suoritusta hänen parhaanaan siihen mennessä. Hän sai toisen parhaan naispääosan Filmfare Awards -ehdokkuutensa.
Teijo (nimi)
Teijon nimipäivä on 29. huhtikuuta. Suomessa nimi Teijo on Digi- ja väestötietoviraston tietojen mukaan annettu 1900-luvun alusta vuoden 2019 loppuun mennessä 2504 miehelle ja alle viidelle naiselle. Hieman yli puolet Teijo-nimisistä on syntynyt 1960- ja 1970-luvuilla.
Anders Bastiansen
Seuraura
200px|thumb|right|Bastiansen [[SHL|Elitserien-joukkue Färjestad BK:n paidassa European Trophy -ottelussa elokuussa 2012.]] Bastiansen on Frisk Askerin kasvatti. Hän pelasi seurassa ensimmäiset miesten pelinsä jo 16-vuotiaana kaudella 1996–1997, jolloin Bastiansen sai tililleen kaksi ottelua. Hän viihtyi kasvattajaseurassaan vielä seitsemän seuraavaa kautta kevääseen 2004 saakka. Bastiansen voitti vuonna 2002 Norjan-mestaruuden.
P-120 Malahit
Ohjusta käytettiin projekti 1234 "Ovod"/Nanutška -luokan ohjusveneissä ja projekti 670M "Skat-M/Tšaika" (Charlie II) ja projekti 661 Antšar/Papa -luokan sukellusveneissä.
Kuolemanpartio
Kuolemanpartio on puolisotilaallinen joukko, joka suorittaa hallituksen hiljaisesti hyväksymiä  salaisia väkivallantekoja kuten murhia, kidutuksia, katoamisia ja teloituksia ilman oikeudenkäyntiä.
Mitsui
Yrityksen perusti Mitsui Takatoshi (1622–1694), joka syntyi Matsusakassa nykyisen Mien prefektuurin alueella. Hänen isänsä myi alun perin misoa ja piti panttilainaamoa. Myöhemmin perhe avasi toisen kaupan Edoon. Vuonna 1673 Takatoshi avasi uuden haaraosaston, suuren kimonokaupan Nihonbashiin Edon sydämeen. Ajan kuluessa tämä haara erosi Mitsuista ja muodosti nykyisen Mitsukoshin. Vuonna 1876 perustettiin Mitsui-pankki, Japanin ensimmäinen yksityinen pankki. 1900-luvun alussa Mitsui nousi yhdeksi suurimmista zaibatsu-ryhmistä, ja sillä oli liiketoimintaa lukuisilla aloilla.
Hildur Forsman
Hildur Forsman toimi Helsingin kaupungin huoltolautakunnan kassanhoitajana.
Palosuo
Palosuo tarkoittaa seuraavia:
Deutsche Hochschule für Politik
Korkeakoulun perustamisen aikoihin Weimarin tasavalta oli nuori, hävitty maailmansota ja Versaillesin sopimuksen nöyryytykset vaivasivat ihmisiä. Intellektuellien joukossa muhi fasismia edeltäneitä oikeistolaisia ajatuksia, tasavallan vastustamista, haikailua keisarikunnan aikoihin ja muukalaisvihamielisyyttä. DHfP:n liberaalit perustajat nousivat näitä oikeistolaispiirejä vastaan. Monet heistä kuuluivat Berliinin demokraattiseen yhdistykseen, jonka jäseninä oli myös juutalaisia kauppiaita ja pankkiireja.
John William Lloyd
Karezza
Lloyd tunnettiin “lääkkeettömänä lääkärinä”. Kirjan The Karezza Method, or Magnetation: The Art of Connubial Love lisäksi hän jätti jälkeensä erinäisiä julkaisemattomia kirjoituksia liittyen ihanteellisiin parisuhteisiin.
Raynald Denoueix
Ura valmentajana
Kesällä 2002 Denoueix siirtyi espanjalaisseura Real Sociedadin peräsimeen. Menestys oli debyyttikaudella komeaa ja baskiseura sijoittui Primera Divisiónissa komeasti hopealle. Denoueix valittiin menestyksen johdosta vuoden 2003 parhaaksi liigavalmentajaksi Espanjassa. Kaudella 2003/04 Denoueix johdatti Sociedadin Mestarien liigassa kuudentoista parhaan joukkoon, mutta liigassa seura jäi viidenneksitoista ja hän sai lähteä kauden jälkeen.
Simon Guttmann
Guttmannin yritys "Dephot" ("Deutscher Photodienst", saksalainen valokuvapalvelu) oli monen muunkin kuuluisan valokuvaajan työnantaja, ja kaikkiaan modernin valokuvajournalismin edelläkävijä. Natsien noustua valtaan Guttmann työskenteli vähän aikaa Vichyn Ranskassa ja siirtyi sitten Lontooseen. Siellä hän alkoi työskennellä muiden maanpaossa olevien kanssa "Picture Postin" vapaaehtoisena kuvatoimittajana ja perusti myöhemmin "Report Dephot" -nimisen kuvajulkaisun.
Udo Lindenberg
Ura
Muurinmurtumisen jälkeen Lindenberg orkestereineen pääsi vihdoin DDR:n kiertueelle. 1990-luvulla hän keskittyi yhä enemmän taidemaalarin uraansa ja järjesti useita näyttelyitä. Lindenbergin töitä on nykyisin esillä Saksan liittokanslerin kansliassa. 2000-luvulla Lindenberg on julkaissut uutta musiikkia harvakseltaan. Maaliskuussa 2008 julkaistu Stark wie zwei nousi Media-Control-Charts -listan ensimmäiselle sijalle.
Radium Round
Radium Round on 1999 julkaistu Waltarin seitsemäs albumi.
Kii-luokka
Kii-luokan piti olla keisarillisen Japanin laivaston neljän nopean taistelulaivan muodostama alusluokka.
Mansikkakieli
thumb|right|Mansikkakieli Mansikkakieli on kirkkaan punainen, pinnaltaan mansikkamainen kieli, jossa on turvonneita näppyjä. Kyseessä on tavanomainen tulirokon oire, joka kehittyy suunnilleen neljässä päivässä sairastumisesta. Mansikkakieli voi myös kuulua Kawasakin taudin suuoireisiin.
Pyhän Ursulan kirkko (Kouvola)
Kouvolan Pyhän Ursulan seurakunta on perustettu kappeliseurakunnaksi vuonna 1985 ja se itsenäistyi 1991, jonka jälkeen seurakunnalle ryhdyttiin rakentamaan omaa kirkkoa. Kirkon rakentamisessa olivat merkittävänä apuna Saksan katolilaiset.
P-700 Granit
Ohjus toimii laukaistuna myös 4–8 ohjuksen parvissa, jolloin yksi ohjuksista lentää ylempänä ja jakaa datalinkillä muille ohjuksille suunnistustietoa. Ohjukset osaavat myös autonomisesti priorisoida kohteet ja kohdistaa hyökkäyksen eri maaleihin.
Ohjus otettiin käyttöön Projekti 1144 ”Orlan” eli Kirov-luokan aluksissa vuonna 1980. Sitä käytetään myös lentotukialus Admiral Kuznetsovissa ja suuremmissa ohjussukellusveneissä, kuten Projekti 949A ”Antei” (Oscar II).
Diego Colotto
Diego Daniel Colotto (s. 10. maaliskuuta 1981 Río Cuarto, Argentiina) on argentiinalainen jalkapalloilija. Hän on pelipaikaltaan keskuspuolustaja.
U3 (standardi)
Ominaisuudet
U3-standardin mukainen ohjelma kopioi tarvittavat käynnistystiedot tietokoneelle mutta ei jätä sammutettaessa jälkeensä tiedostoja eikä esimerkiksi rekisterimerkintöjä. Ohjelmien suoritus koordinoidaan U3-käynnistyspaneelin kautta, joka tarkistaa ennen ohjelman käynnistystä esimerkiksi käyttäjäoikeudet ja siivoaa ohjelman jättämät jäljet, vaikka USB-muistitikku poistettaisiin koneesta suorituksen aikana.
Hitsauspistooli
Hitsauspistooli on tulityökalu, jota käytetään sytytettäessä avoliekillä toimivia tulityölaitteita, kuten kaasuhitsausvälineitä.
Leukoja käyttävät varret voivat olla hyvinkin pitkät: Helsingin katuvalojen toimiessa kaasulla sytyttäjien tärkein työväline oli noin kahden metrin varrella varustettu hitsauspistooli, jolla he saattoivat maasta käsin sytyttää kaasuvalojen liekit. Jokaisen lyhtypylvään juuressa oli erillisellä avaimella käännettävä kaasuhana, jonka sytyttäjä avasi. Itse lyhdyn pohjassa oli neljä suurta ilmareikää, joista hitsauspistoolin kärki mahtui läpi, ja nyt sytyttäjä "ampui" tulen lyhtyyn ja lopuksi sääti liekit oikean korkuisiksi kaasuhanalla. Ja aamulla passipoliisi tai palovartija, joilla myös oli avaimet, sammutti lyhdyt sulkemalla hanat.
Nykyään on olemassa erillisiä pietsosähköllä toimivia vastaavia laitteita, joihin liittyy useimmiten oma erillinen kertatäyttöinen butaanikaasusäiliö; näissä laitteissa kipinä sytyttää erillisen pienehkön liekin, jota voidaan käyttää laajemmin kuin alkuperäistä kipinää.
Basilica di San Marco
Historia
Tarun mukaan evankelista Markus joutui merihätään matkustaessaan laivalla Aleksandriasta Aquileiaan. Hän löysi turvapaikan Venetsian laguunista. Siellä hän näki unen, jossa enkeli tervehti häntä sanoen ”Pax tibi, Marce, Evangelista meus”. Tämän enneunen mukaisesti venetsialaiset varastivat evankelista Markuksen maalliset jäännökset hänen haudastaan Aleksandriasta, Egyptistä ja toivat ne Venetsiaan. He rakensivat bysanttilaiseen tyyliin San Marcon kirkon, torin ja kellotornin ja ottivat Markuksen suojeluspyhimyksekseen. Venetsian lippuun tuli siivekäs leijona, joka oli pyhän Markuksen tunnus, ja hänestä tuli kaupungin suojelija.
Koristelu
Kirkon pääsisäänkäynnin yläpuolella oli aikoinaan neljä alun perin kreikkalaista antiikin pronssihevosta, jotka venetsialaiset toivat vuonna 1204 sotasaaliina Konstantinopolista. Alkuperäiset hevoset pelastettiin ilmansaasteilta kirkon sisäpuolelle, ja ulkona ovat jäljennökset, joita saa valokuvata.
Élisée Reclus
Poliittiset näkemykset ja kirjallinen tuotanto
Anarkistisia teorioita Reclus esitti jo 1850-luvun alussa. Hän oli mukana ensimmäisen internationaalin toiminnassa alusta lähtien ja osallistui sen kongressiin ensimmäisen kerran vuonna 1867 Lausannessa. Venäläisen anarkistin Mihail Bakuninin kanssa Reclus ystävystyi vuonna 1864. Hän tunsi myös Pjotr Kropotkinin, jonka julkaisua Le Révolté Reclus rahoitti. Vuonna 1882 hän toimitti yhdessä Carlo Cafieron kanssa julkaisukuntoon Bakuninin kirjan Dieu et l'État (Jumala ja valtio, suomennettu 2016) ja kymmenen vuotta myöhemmin kirjoitti esipuheen Kropotkinin klassiseen teokseen Taistelu leivästä.
Crow’t
1800-luku
Vuonna 1877, kun tasankojen intiaanit olivat suostuneet palaamaan reservaatteihinsa, crow’t saivat ensimmäisen kerran ratsastaa asuinalueidensa läpi ilman pelkoa siouxien hyökkäyksistä. Mutta sodat eivät olleet vielä lopullisesti ohi. Kesällä 1877 crow’t joutuivat tekemään vaikean valinnan nez percein ajautuessa sotaan Yhdysvaltoja vastaan. Kun sotilaita pakenevat nez percein ryhmät hakivat suojaa crowien maaseudulta nämä käännyttivät vanhat ystävänsä takaisin. Crow’t uskoivat että nez percein suojeleminen olisi muodostanut heille liian suuren riskin tulevissa suhteissa Yhdysvaltoihin. Seuraavalla vuosikymmenellä tehdyt sopimukset osoittivat kuitenkin sen, että Yhdysvaltoja auttaneet crow’t eivät olleet erityisasemassa muihin heimoihin nähden. Vuonna 1887 nuori crow-soturi "Miekankantaja" näki voimakkaan näyn, jonka seurauksena hän alkoi levittää Yhdysvalloille vihamielistä hurmosliikettä. Hän teki sotureineen ryöstöretken mustajalkain kylään ja käyttäytyi uhkaavasti valkoisia kohtaan. Yhdysvaltain joukot ajoivat kapinoivat crow-ryhmät vuoristoon ja pidättivät heidät. Miekankantaja sai surmansa välikohtauksessa. Vuonna 1888 crow’t oli pakotettu luovuttamaan suurin osa maistaan Yhdysvalloille.
App Store
Historia
18. tammikuuta 2011 App Storesta oli tehty yli 9,9 miljardia latausta, jolloin Apple aloitti "10 Billion App Countdownin" ("10 miljardinnen sovelluksen laskuri"). 22. tammikuuta 2011 10 miljardinnes sovellus ladattiin App Storesta. Heinäkuun alussa 2011 200 miljoonaa iOS-käyttäjää oli ladannut yli 25 miljardia sovellusta App Storesta.
P-800 Oniks
Rannikkopuolustusversio on nimeltään SSC-5 Bastion. Bastion-P-patteriin kuuluu 4 laukaisuajoneuvoa valkovenäläisen MZKT-7930-kuorma-auton lavalla, 1 tai 2 komentoajoneuvoa, 1 tukiajoneuvo ja 4 latausajoneuvoa. Laukaisimet voidaan sijoittaa 25 km päähän komentoajoneuvoista. Laukaisuajoneuvon miehistöön kuuluu 3 henkeä ja sen saa laukaisukuntoon 5 minuutissa ajosta. Järjestelmää voi täydentää Monolit-B-kaukovalvontatutkalla tai helikopteriin sijoitetulla tutkalla. Ensimmäiset järjestelmät toimitettiin Venäjän asevoimille 2010 ja sijoitettiin Mustanmeren laivastoon.
Kolvananuuro
Maantietoa
Rotkolaakson luoteispuolella sijaitsee Hautajärvi, joka on yli 20 metriä syvä. Lisäksi rotkolaaksossa sijaitsee Suuri Koirilampi, joka on noin 15 metriä syvä. Sen laskupuro Uuronpuro virtaa laakson läpi kohti kaakkoa. Matkallaan se virtaa Pienen Koirilammen läpi ja laskee Urkkalampeen laakson ulkopuolella. Tämän lasku-uoma Urkkalamminpuro yhtyy alempana Kuusojaan, joka on Pielisjoen sivujoki. Laaksossa kulkee Joensuun ja Kontiolahden välinen kuntaraja.
Luonnonhistoriaa
Alueen kallioperä on arkeeinen ja on noin 2,8 miljardia vuotta vanha eli on geologialtaan maapallon vanhempaa kallioperää. Kallion joukossa esiintyy diabaasia, joka on tulivuoritoiminnasta peräisin. Noin 2,1 miljardia vuotta sitten alueen tulivuorien laavaa tunkeutui kalliohalkeamiin täyttäen ne. Laavasta jäähtyi hitaasti muodostaen diabaasia. Karjalainen liuskealue muodostui arkeeisen kallion päälle noin 1,8 miljardia vuotta sitten, joka se poimuttui myöhemmin alppimaiseksi vuoristoksi (Karelidit). Vuoristo on kului satojen miljoonien vuosien aikana matalaksi selänteeksi, joka muodostuu enää aikaisemman vuoriston kilometrin paksuisesta juuriosasta. Vuoriston muodostumisen yhteydessä kallioon syntyneet jännitteet laukesivat aiheuttaen monia kalliomurroksia. Kolvananuuro on syntynyt tällä tavalla. Siirrokset ovat kuluneet eroosiossa leveämmiksi ja rotkon reunoilta on tippunut laaksoon kallionlohkareita.
Kepler-37b
Kepler-37b on eksoplaneetta, joka löydettiin 20. helmikuuta 2013. Se kiertää keltaista G-tyypin pääsarjan tähteä Kepler-37 noin 215 valovuoden päässä Maasta, Lyyran tähdistön suunnalla. Planeetta on tällä hetkellä yksi pienimmistä tunnetuista eksoplaneetoista
Troina
Troina on kunta Italiassa. Se kuuluu Sisilian saaren Ennan maakuntaan. Vuonna 2016 Troinassa oli vajaat kymmenentuhatta asukasta.
Savanni
Etymologia
Sana savanni on alkujaan peräisin Amerikasta, Karibian saariston alkuperäisasukkaiden tainojen sanastosta. Se on merkinnyt lämpimien seutujen puutonta, heinää kasvavaa aluetta, mutta siirtynyt myöhemmin tarkoittamaan myös monenlaista vähäpuustoista maata, joka kuitenkaan ei vielä ole metsää.
Itkusalava
Käyttö
Pohjoismaissa viljellään koristepuina joitain itkusalavasta periytyviä risteymiä ja niiden lajikkeita. Muun muassa riippasalavaa eli kyynelsalavaa (Salix × pendulina), joka on itkusalavan ja silosalavan (Salix euxina) välinen risteymä ja riippasalavaa (Salix × sepulcralis), joka on itkusalavan ja valkosalavan (Salix alba) risteymä. Suomessa menestyy ainakin kyynelsalava.
George Lyon
George Seymour Lyon (27. heinäkuuta 1858 Richmond Hill – 11. toukokuuta 1938 Toronto) oli kanadalainen golfaaja ja olympiavoittaja.
Golfin pelaamisen vasta 37-vuotiaana aloittanut Lyon voitti miesten yksinpelin olympiakultaa Saint Louisin kesäolympialaisissa 1904. Hän matkusti Lontoon vuoden 1908 kesäolympialaisiin puolustamaan kultamitaliaan, mutta kilpailumuodosta syntyneen kiistelyn takia kilpailua ei käyty. Kanadan amatöörien mestaruuskilpailut hän voitti seitsemän kertaa.
Desmond Hume
Ennen haaksirikkoa
Yhdysvaltoihin matkustanut Desmond tapaa Libbyn, joka antaa Desmondille oman veneensä, Desmondin paljastaessa aikovansa voittaa Pennyn takaisin voittamalla Charlesin rahoittaman purjehduskilpailun. Ennen osallistumistaan kilpailuun Desmond kuntoilee stadionilla Los Angelesissa, jossa hän tapaa Pennyn, joka on loukkaantunut siitä, ettei Desmond lähettänyt kirjeitä ollessaan vankilassa. Desmond pyytää Pennyä odottamaan vielä yhden vuoden eli kisan loppuun asti. Desmond lähtee juoksemaan stadiumin rappusia ja tapaa Jackin ensimmäistä kertaa. Osallistuessaan kilpailuun, Desmondin vene joutuu myrskyyn ja Desmond joutuu yllättäen tajuttomaksi lyödessään päänsä.
Kolmas tuotantokausi
Mr. Ekon kuoltua hirviön käsiin Desmond liittyy hänen hautajaisiinsa Charlien ja Hurleyn kanssa. Hän kuitenkin lähtee hätäisesti pelastamaan hukkuvaa Clairea merestä, vaikka onkin viidakossa, liian kaukana tietääkseen siitä. Charlie ja Hurley yrittävät kysellä asiasta Desmondilta juottamalla tämän humalaan. Hän kertoo Charlielle tekevänsä kaikkensa estääkseen tätä kuolemasta, joka on välttämätöntä.
Desmond ehdottaa, että jollekin täytyy kertoa Naomista. Charlie ehdottaa Sayidia, ja Desmond suostuu. He kertovat Pennyn antaneen Naomin tehtäväksi löytää Desmond. Seuraavana päivänä Jack ja Juliet johtavat leiriläiset viidakkoon, jossa Desmond kokee uuden näyn Charlien kuolemasta, mutta tällä kertaa Desmondin täytyy antaa sen tapahtua, jotta Claire pelastuu. Hän kertoo siitä Charlielle, joka suostuu uimaan vedenalaiselle Peili-asemalle. Desmond liittyy hänen seuraansa, ja niin kaksikko seuraa kaapelia mereen. Veneellä ollessaan Desmond tarjoutuu ottamaan Charlien paikan, jotta voisi kuolla hänen sijastaan, mutta Charlie lyö hänet tajuttomaksi. Desmond palaa tajuihinsa Mikhailin ampuessa häntä kohti ja ui alas asemalle ja piiloutuu kaappiin. Mikhail saapuu asemalle ja tappaa kaksi asemalla työskennellyttä ”toista”, Gretan ja Bonnien, minkä jälkeen Desmond ampuu Mikhailia rintaan, mutta Desmondin huomaamatta Mikhail pakenee. Charlie saa yhteyden Pennyyn ja kertoo siitä Desmondille, mutta ennen Desmondin pääsyä huoneeseen Mikhail ilmestyy aseman ulkopuolella ikkunan taakse ja heittää kranaatin sitä kohti. Charlie tajuaa, että hänen on tarkoitus kuolla, ja lukitsee itsensä huoneeseen. Desmond katsoo avuttomana huoneen tulvimista ja Charlien hukkumista. Hetkeä ennen kuolemaansa Charlie kirjoittaa käteensä tussilla sanat ”Ei Pennyn vene” ja näyttää kättään Desmondille.
Neljäs tuotantokausi
Desmndin tilanteen ratkettua hän ja Sayid tapaavat kapteeni Gaultin hetkeä yhden laivalla olleen, Reginan, tehtyä itsemurhan hyppäämällä mereen ketjuihin kietoutuneena. Gault kertoo Desmondille Widmoren omistavan lautan, ja että he yrittävät saada Benin käsiinsä. Kun heidät häädetään huoneisiinsa, Desmond ja Sayid näkevät Michaelin, joka toimii laivan siivoojana nimellä Kevin Johnson. He tapaavat lautan konehuoneessa, jossa Michael selittää tekevänsä töitä Benille.
Viides tuotantokausi
Hieman myöhemmin Penny synnyttää Desmondin pojan Filippiineillä, ja poika nimetään Charlieksi. Kaksi vuotta saarelta lähdön jälkeen, Desmondin asuessa Pennyn ja Charlien kanssa merellä, Desmond herää uuteen ”muistoonsa” Faradaysta ja lähtee välittömästi etsimään tämän äitiä. Oxfordissa hän saa tietää Charles Widmoren rahoittaneen Faradayn kokeilut. Vieraillessaan Widmoren luona hän saa osoitteen Los Angelesiin, josta hän löytää Jackin, Sunin ja Benin suuntaamassa samaan osoitteeseen. He menevät yhdessä kirkkoon, jonka sisällä Ben kertoo Eloise Hawkingin tietävän keinon päästä saarelle. Jack ja Sun kertovat suunnittelevansa saarelle paluuta ja olettaen, että Faraday tahtoi hänenkin palaavan, Desmond lähtee pois ja pitää Pennylle antamansa lupauksen olla palaamatta saarelle. Seuraavana aamuna Ben ampuu Desmondia yrittäessään tappaa Pennyn. Desmond pahoinpitelee Benin ja heittää tämän veteen. Desmond viedään sairaalaan, mutta hän toipuu. Herättyään hän lupaa Pennylle ettei jätä tätä koskaan.
FC Lahti
FC Lahti on lahtelainen jalkapalloseura, jonka edustusjoukkue pelaa kaudella 2022 Suomen korkeimmalla sarjatasolla Veikkausliigassa. FC Lahti pelaa kauden kaikki kotiottelunsa Lahden stadionilla.
Alkuvuodet Ykkösessä
FC Lahti perustettiin 7. marraskuuta 1996 jatkamaan FC Kuusysin ja Lahden Reippaan perinteitä. Reipas ja Kuusysi päättivät keskittyä jatkossa vain junioritoimintaan ja naisjalkapalloon. FC Lahti aloitti kaudella 1997 Kuusysin 1. divisioonan etelälohkon sarjapaikalla ja reservijoukkueeksi perustettu Pallo-Lahti 2. divisioonassa Reippaan sarjapaikalla. Joukkueen valmentajana ja managerina toimi Harri Kampman apunaan Esa Pekonen.
Mäkelän aika
FC Lahti lähti kauteen edellisvuoteen nähden varsin pienin kokoonpanomuutoksin. Pyry Kärkkäinen siirtyi talven aikana HJK:hon ja Pekka Kainu Vaasan Palloseuraan. Lisäksi vähän pelannut Eetu Sassila siirtyi Ykkösen PK-35:een. FC Lahti vahvistui MyPa:sta tulleella Mohamed Fofanalla sekä koeaikanaan vakuuttaneilla City Starsin Toni Huuhkalla ja FC Hämeenlinnan Jussi Heikkisellä. Kauden kynnyksellä joukkueeseen liittyi vielä paluumuuttaja Niki Helenius. Jari Litmanen pelasi keväällä Liigacupin otteluita Lahden paidassa ja teki lopulta kolme päivää ennen kauden avausottelua vuoden jatkosopimuksen FC Lahden kanssa.
Stadion
thumb|right|Lahden stadion FC Lahti on pelannut kotiotteluitaan sekä Lahden stadionilla että Kisapuistossa. Stadionin kapasiteetti on 7 465 ja Kisapuiston 3 187.
Sarjasijoitukset
St = sarjataso (1 = Veikkausliiga, 2 = Ykkönen); Sij = sarjasijoitus; O = ottelut; V = voitot; Ts = tasapelit; T = tappiot; Tm = tehdyt maalit; Pm = päästetyt maalit; Me = maaliero; P = pisteet; Cup = Suomen Cup; EL = Eurooppa-liiga-lopputurnaus